IRPC เดินหน้าโครงการ “We Care” มอบเตียงสนาม รพ.ระแงะ
IRPC มอบเตียงสนามให้กับโรงพยาบาลระแงะ จ.นราธิวาส เพื่อจัดตั้งโรงพยาบาลสนามรองรับผู้ป่วยโควิด-19 ภายใต้โครงการ “We Care by IRPC”
IRPC มอบเตียงสนามให้กับโรงพยาบาลระแงะ จ.นราธิวาส เพื่อจัดตั้งโรงพยาบาลสนามรองรับผู้ป่วยโควิด-19 ภายใต้โครงการ “We Care by IRPC”
28 ต.ค. 2564

บริษัท ไออาร์พีซี จำกัด (มหาชน) หรือ IRPC ยกทีมงานไปที่จังหวัดนราธิวาส เพื่อส่งมอบเตียงพลาสติกจำนวน 100 เตียงในการสนับสนุนอุปกรณ์สำหรับการจัดตั้งโรงพยาบาลสนามของโรงพยาบาลระแงะ ที่โรงเรียนประชานุเคราะห์ 39 ในการรองรับผู้ป่วยโควิด 19 โดยมี นางสาวรัตติกร เดชบุญญาภิชาติ ทันตแพทย์ชำนาญการ เป็นผู้รับมอบ ซึ่งกิจกรรมนี้เป็นส่วนหนึ่งของโครงการ “We Care by IRPC เราขอเป็นส่วนเล็กๆ ของสังคมไทย ส่งกำลังใจให้คนไทยฝ่าวิกฤตไปด้วยกัน”
สำหรับสถานการณ์โควิด-19 ที่จังหวัดนราธิวาสยังคงพบผู้ติดเชื้ออยู่เป็นจำนวนมากโดยวันนี้พบผู้ติดเชื้อรายใหม่จำนวน 331 ราย ทำให้มีผู้ติดเชื้อสะสมทั้งสิ้น 35,730 คน